**Hľadáme junior analytikov/analytičky do národného projektu**

Úrad splnomocnenca vlády SR pre rozvoj občianskej spoločnosti hľadá junior analytikov/analytičky do pripravovaného národného projektu.

**Miesto výkonu práce:** Bratislava

**Spôsob výkonu práce:** dohoda o vykonaní práce podľa harmonogramu projektu

**Opis pracovnej pozície:**

Hľadáme odborníka/odborníčku so skúsenosťami v jednej z nižšie uvedených všeobecne prospešných oblastí alebo s pôsobením v akademickom prostredí. Analytik/Analytička junior pracuje na projektových aktivitách s požadovaným odborným prínosom a skúsenosťami v oblasti neziskového sektora a občianskej spoločnosti. Prvotne spracováva predložené dáta, pripravuje podklady pre odborné činnosti senior analytikovi/analytičke a expertovi/expertke, tvorí prvotné návrhy výstupov.

**Opis pracovných činností:**

* prvospracováva získané dáta,
* poskytuje podporu senior analytikovi/analytičke a expertovi/expertke,
* prenáša informácie a prvotné výstupy, návrhy a stanoviská senior analytikovi/analytičke

**Všeobecne prospešné oblasti:**

1. oblasť kultúrnych a duchovných hodnôt,
2. oblasť životného prostredia,
3. oblasť ľudských práv,
4. oblasť zdravia,
5. oblasť sociálnych služieb a sociálnej pomoci,
6. oblasť vzdelávania,
7. oblasť vedy, výskumu a vývoja,
8. oblasť športu a telovýchovy,
9. oblasť dobrovoľníctva,
10. oblasť rozvojovej spolupráce a humanitárnej pomoci.

**Podmienky a osobnostné predpoklady a zručnosti:**

* Prax v odbore min. 2 roky.
* Zodpovednosť, komunikatívnosť, tímová práca, flexibilita a spoľahlivosť.
* Schopnosť analyzovať a riešiť problémy.
* Analytické, štruktúrované myslenie.

V prípade, ak Vás ponuka zaujala, posielajte svoje CV a motivačný list na maria.milkova@minv.sk.